रोमाञ्चक ‘इस्टर्न डर्बी’ 
खेल त राम्रो थियो तर, गोलै भएन । झन्डै यस्तै भन्नुपर्ने स्थिति बन्दै थियो । अन्तिम तीन मिनेटअघि सेनेगेली मिडफिल्डर अमाथ ड्वले एकमात्र गोल गर्दा जित स्पोर्टिङ इलाम एफसीको रह्यो । पहिलो इस्टर्न डर्बीमा झापा एफसी हार्‍यो । अन्त्यमा सबैको एउटै धारणा थियो, खेल रोमाञ्चले भरिपूर्ण रह्यो ।
काठमाडौँ — खेल त राम्रो थियो तर, गोलै भएन । झन्डै यस्तै भन्नुपर्ने स्थिति बन्दै थियो । अन्तिम तीन मिनेटअघि सेनेगेली मिडफिल्डर अमाथ ड्वले एकमात्र गोल गर्दा जित स्पोर्टिङ इलाम एफसीको रह्यो । पहिलो इस्टर्न डर्बीमा झापा एफसी हार्‍यो । अन्त्यमा सबैको एउटै धारणा थियो, खेल रोमाञ्चले भरिपूर्ण रह्यो ।दशरथ रंगशालामा सोमबार स्पोर्टिङ इलामविरुद्धको खेलमा हेडरको प्रयासमा झापा एफसीका अञ्जन विष्ट (सेतो ) । तस्बिर : हेमन्त श्रेष्ठ/कान्तिपुरखेल आफैंमा उच्च दर्जाको रह्यो स्तरका आधारमा । इलामका प्रशिक्षक मेघराज केसीले भने, ‘यत्तिको माथिल्लो स्तरको खेल हामीले दशरथ रंगशालामा बिरलै हेर्न पाउँछौं ।’योसँगै दोस्रो संस्करणको नेपाल सुपर लिगको पहिलो चरणको खेल सकियो । सहभागी टिमको संख्या बिजोड रहेको हुनाले इलामले दोस्रो खेल खेलिरहेको थियो । यसमा टोलीले आफ्नो पहिलो जित निकाल्यो । संयोग कस्तो रह्यो भने प्रतियोगितामै प्रशिक्षक केसीको पनि पहिलो जित थियो । पछिल्लो संस्करणमा उनी चितवन एफसीका प्रशिक्षक थिए । चितवन सबै खेलमा पराजित थियो । समय र परिस्थितिका कारण प्रतियोगिता सुरु भएको तीन वर्षपछि केसी पहिलो जित आत्मसात् गर्न सफल रहे ।‘यस्तो खेल जित्दा स्वाभाविक रूपमा खुसी हुन्छ नै,’ उनले थपे । खासमा यो खेल भन्नु नै दुवै टिमले गुमाएको शृंखलाबद्ध अवसरको कथा रह्यो । जितका नायक रहे, इलामका गोलरक्षक विकेश कुथु । उनी कप्तान हुन् । उनले एकपछि अर्को बचाउ गरे । साँच्चै कति बचाउ गरे त ? उनलाई पनि याद रहेन । गन्नै भ्याएनन् । झापाका सर्बियाली गोलरक्षक स्टेफान कुपिकले पनि उत्तिकै बचाउ गरे । एक समय उनले लगातार तीन प्रहार विफल तुल्याएका थिए ।डेब्यु खेलमा झापा कम्तीमा एक अंकको हकदार थियो । त्यो पनि पाएन । सम्भवतः खेलको ८२ औं मिनेटमै इलामले जित निकाल्न सक्ने थियो । तर, तिनै ड्व पेनाल्टी प्रहारमा चुकेका थिए । उनको प्रहार पोस्टको धेरै माथिबाट बाहिरियो । त्यतिबेला खेल कति धेरै तनावपूर्ण थियो भने प्रशिक्षक केसीले त्यो पेनाल्टी प्रहार नै हेर्न सकेनन् । पिठयूँ फर्काएर टचलाइनमा उभिरहे । धन्न, उनी प्रतियोगिताको आफ्नो आठौं खेलमा आएर विजयी रहे ।उनले भनिहाले, ‘अरूलाई आठ अशुभ हुन्छ, मलाई भने राम्रो भएको छ ।’ भरत खवासले निकालेको ड्वले गरेको सुरुआती प्रहार कुपिकले बचाउन त बचाए, तर त्यसमै फर्केको बललाई उनले पोस्टको दिशा दिए । बलले के पोस्टको जाली भेटेको थियो, मैदानमा रहेका इलामेली खेलाडी त खुसी भए नै, यता टिमको बक्समै पनि अपार प्रसन्नता छायो । यस्तो अत्यधिक आक्रामक खेलमा पराजित टिमलाई भने गाह्रै हुन्छ ।झापाली प्रशिक्षक ओरिओल माहेडानोले अपवाद रहेनन् । यी स्पेनी प्रशिक्षक स्तब्ध देखिन्थे । पोस्टम्याच कन्फ्रेन्सका आएयता उनको भनाइ सिधा यस्तै थियो, ‘मेरो मुटु अझै बेस्सरी ढुकढुक गरिरहेको छ । सास फुलिरहेको छ । हारमा म निकै भावनात्मक रहेको छु ।’ उनका गोलरक्षक कुपिक पनि उत्तिकै भावविह्वल रहे । त्यो गोलको दृश्य उनको पछाडि रहेको ठूलो स्क्रिनमा दोहोर्‍याएर देखाउँदा उनी फर्केर हेरिरहे र स्तब्ध देखिए ।खेलको पहिलो ठूलो अवसर झापाले नै बनाएको थियो । जति बेला स्पेनी फरवार्ड ओर्गे सान्चेज विपक्षी गोलरक्षक कुथुविरुद्ध ‘वान भर्सेस वान’ मा बललाई पोस्टको दिशा दिन असफल रहे । पहिलो हाफ सकिन एक मिनेटअघि झापाकै लागि कप्तान अञ्जन विष्टको हेड पोस्टमा लागेरे फर्केको थियो । अञ्जनको हेडका लागि गरेको डाइभिङ हेड सुन्दर थियो । यदि त्यो गोलमा परिणत भएको थियो भने त्यो दशरथ रंगशालामा सम्भव एक सर्वकालीन उत्कृष्ट गोल हुन सक्थ्यो । त्यसको केही समयपछि छिरिङ लामाको हेडमा पनि पोस्ट नै बाधक रह्यो ।आजको खेलकाठमाडौं रेजर्सविरुद्ध एफसी चितवन